# Rime milanesi (Pertusati)/Festeggiandosi da un drappello di fanciulli la Natività di MARIA VERGINE colla presentazione alla di lei culla di freschi fiori.

../Resposta de Pertusaa a Garion. ../Quatter versitt d' on Meneghin de bon coeur a soa Miee in l'att de presentagh cent lira de Savoja noeuv novent. IncludiIntestazione 6 ottobre 2024 25% Da definire
Rime milanesi Francesco Pertusati 1817 CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/Festeggiandosi_da_un_drappello_di_fanciulli_la_Nativit%C3%A0_di_MARIA_VERGINE_colla_presentazione_alla_di_lei_culla_di_freschi_fiori.&oldid=- 20241006170716 //it.wikisource.org/w/index.php?title=Rime_milanesi_(Pertusati)/Festeggiandosi_da_un_drappello_di_fanciulli_la_Nativit%C3%A0_di_MARIA_VERGINE_colla_presentazione_alla_di_lei_culla_di_freschi_fiori.&oldid=- 20241006170716
PICCOLI VERSI DEI SEGUENTI INTERLOCUTORI.
Tognin, Che giornada l’è mai questa Per nun tucc de fà legria! Camarada, l’è la festa De la gran Mader de Dia; E savii che la se ciamma, Per soa grazia, nostra Mamma. Lissander. E oh! che Mamma! Basta dì Che in tra i donn no gh’è staa donna, Nè mai oltra en pò vegnì, De stà in par con la Madonna. L’è la Mamma de Gesù: Chi è che possa andà pù in sù? Cecchin. L’è la Vergena Maria La pù nobil Creatura, La pù santa che ghe sia, La pù bella, la pù pura: Su ficuj per fagh onor Coronemmela de fior,
Battistin. Ah! sì ben, semm chi per quest, L’è tropp giust; ma poeù sappiee Che ne on mazz de fior, nè on zest No l’è quell che fa per lee. Lee la vœur quajcoss de pù: La domanda i nost vertù. Peppin. De vertù mi poverasc Sontal’assa,noghen’hoo: Sont on tangher, on pajasc, Ma soo ben quell che faroo: Ghe offriroo per fa giudizi Fin d’adess i mee caprizi. Luisin. Santa Mader del Signor, Mi mò parli in nom de tucc, E ve preghi a gradì i fior Che l’è minga on regall succ, Se coi fior ve demm el cour Chè l’è quell ch’el Signor vœur.
Tognin. Trii e trii ses, e quatter des, E duu dodes... Ghe semm tucc; Ma strengiuu comè i scires... Va ben nò: slarghemm el mucc. Chi comenza? A vu, Battista, Che sii scritt in cap de lista. Battista. Se hoo de fa mi la calada, Sont chilò. Santa Bambina, Per no fa ona stravasciada, Ve domandi on’oggiadina. E me par... Chì no gh’è ingann, Che la stà propi a guardann.
Ohibej cucc! Oh elcarcerin! Mi me senti a consolà. Ah! podess fav on basin! Ma no volzi andà inscì in là. Offerta. Tropp content se in segn d’amor Gradirii sti quattersfior. Lissander.Bella Bambina, Che on dì sariis 10 Mader divina Del bon Gesù; Ah fem la grazia D’ess proteggiuui ela, od De tucce duu, z DaVuedaLu. Sott a sto scud L’ha bell tentann El brutt malann, Che el fa on falò. Offerta. Mi intant ve lassi bol Sott ai pescitt Sti pocch fioritt: Refudej nò. Cecchin. Vu sii nassuda appenna, e piscinina Ve ammiren i angeritt del Paradis, Ve ciamen fin d’adess la soa Regina.
Trepudia el ciel, la terra al voster nass, E giò in l’inferna el strepita de rabbia, Chè el se sent rott i corna Satanass. Ah! l’è fornii el sò regn, Chè a reparà de la prim’Eva i dagn L’è già al mond la segonda Vergina pura e monda Per soppedà el serpent col sò calcagn. Oh trionf! Oh portent! Ma on pover ciall Nol sa trova i paroll per esaltall. Offerta. Contentevy donca almanch, bella Bambina, Ch’el vost pover Cecchin, per fay’ onor, In sta piccol zestina El ve presenta el sò mazzett de fior. Peppin.Fa bell a dav del ciall, el mè Cecchin, Per mettem mi in impegn de fa de mej, Se no cognossi guanca l’Abachin. Ma se me manca i idej Per loda la Madonna, e ringrazialla, Battaroo on’oltra straa che no la falla. Mi sont on virisell, Che hoo propi pocch giudizi e manch cervell. Per quest me tocca de sentì a crià Semma la mamma, e semma el sciur papà. Mepias astàinlecctard,eamangiàben, A dila mia reson,
A giugà coi compagn se sorta ven A cost de quaj coppon; Via, me pias, se hoo de dilla, a falla fœura, E no vorrev saveghen de andà a scœura. Quest, bougna confessall, l’è el mè retratt: Ma l’è frut de la vostra intercession, Se de cattiv che s’era tutt a on tratt " Me senti asquas asquas deventaa bon. Offerta. I for che adess ve doni hin minga bej, Ma speri de offerivv quajcoss de mej. Luisin. Sii donch vegnuda al mond, cara Angioletta, A confort e restor De tanta gent che ve sospira e aspetta. Vu si pur quella che su l’arpa d’or Tant centenara e centenara d’agn Prima de sto bell dì, cantaa e preditt Ve aveva el Re Profetta. Ah sii Vu quella Che del mond reparà doveva i dagn, Quella che aveva in tanci mœud descritt El Profetta Isaia, Femm festa, i mee compagn, femm allegria. Offerta. E in segn d’amor, se no pomm fà de pù, Coi ræus, coi gessumin, cont i viœur, Coi erb scernii, che incou ghe portem sù, Giurandegh fedeltaa, demmegh el cœur.
Carlin. Nass la bella Madonna immaculata, Previlegg che a nessun, AscacheaAdameaEva’, De tucc i sò fiœeu quanti semm nun, Nol podeva compett, nol competteva. Di nost progenitor, Prima che del demoni, Dia n’è staa possessor: De Vu sola, gran Vergina Maria, Possessor n’è staa semper Domneddia. Chè l’infernal ladron, Per quant el sia scroccon, l’ha poduu nò Robbaghela nè prima, nè dopò. No prima del purissem sò natal, Chè el Signor col sò brasc’onnipotent Del peccaa original El l’ha volsuda, e el ne l’ha fada esent; Nè dópò, chè el san tucc, chè l’è de fed, Chè finchè l’è scampada La Vergin benedetta, La Mamma de Gesù, l’è semper stada Dalla colpa attual lontana e netta. Offerta. Santa Bambina, Sont quell di sett, Che el sò mazzett Ve metti ai pee,
Fee che ve inmittem In del candor De tucci or Fina al carlee. Faustin. Carlin l’ha parlaa ben. Oh! el bell’onor Che è el vost, cara Madonna, Onor desditt a chissessia oltra donna, D’ess stada tutta, e semper del Signor, Monda e pura a segn tal D’andà esenta dal vizi original. Me rallegri con Vù, con Vù foo festa, Ma poù me strengi i spall, bassi la testa. Camarada, abbiee flemma, E lassee che ve disa quell che n’è, Che bougna che se umiliem tucc insemma. El Signor,chi nolsa? Sì, avunper un L’è padron de tucc nun; Ma eel fors che nun ghe lassem el possess Ognidun de sè stess? Chè innanz che fussem voltia in di fass Prima de Lù el ne possedess pur tropp El tristo satanass, L’è stada ona desgrazia: Ma che dopo lavaa Con l’acqua del battesem dal peccaa, Refudand el soccors de la soa grazia
Offendem el Signor, Ah! quest l’è on tratt de ingrat, quest l’è on orror. Offerta. Dovarev avè vergogna, Tuti che siev anmò Bambina, A mett dent in la zestina Sti fioritt che hin pocch de chè. Sul bindell gh’è su el mè nom; Via, desfél coi vost maninn; Ben lontan da l’invaninn, Gh’è el mè cœur. in del bocchè. Giuli. El Signor da padron per esaltà La Santissima Vergina Maria, La gran Mader de Dia ’, L’ha volsuu sorpassà Quij legg istess ch’eren prescritt da Lu Per tucc i dessendent d’on pader gram, Per quell Taddee che se ciamava Adam. Donna al par di olter donn formada d’oss, De pell, de carna umana, ma pœù senza Quell mantes, quell ticch ticch Che gh’emm nun tucc de la concupisşenza, Con meret impeccabela, Per puritaa stupenda a fiolà inabela Nè n’anch sterla per quest, Chè el sen pù inimaculato e pù modest L’ha de trovass fecond
D’on Dio faa carna, e Salvator del mond. Ma mi no voo innanz pù, chè tropp immers In sto abiss de grandezz, E ghe sarav de dinn per on gran pezz, A tornà indree no trovarev pù el vers. Offerta. Per no vess de manch di mee Camarada, hoo preparaa Sti pocch fior, che presentaa A la Manıma de Gesù Tutt-che sien nagott de bell; Ma ve i offri come vœur L’abbondanza del mè cœur Varriran quajcoss de pù. Paolin. Hin tanc i privilegg, tanc i portent, Con che l’Onnipotent L’ha destinguu Maria, Che sfidi se ghe sia Chi possa coi pensee tegnigh adree. Domà la soa beltaa, Che la rapiss i cœur de chi la mira, E quell che è pù, l’inspira Modestia e puritaa, L’è on mar inscì destes, insci profond, Che a pescagh dent no se ghe trouva el fond.
Offerta.
Per bej che sien Sti fiorettin Del mè giardin, Ma indegn de Vù, V’en foo l’offerta Col despiase De no gh’avè Nagott de pù. Giorgin. L’aveva anmò de nass e lassù in Ciel Cantaven el sò nom con gran legria Angiol e Cherubin: Maria, Maria! Nom che infiamma d’amor Nom che incadenna i cœur Che fa muggì l’inferna de terror. Va sii, o Maria, la stella del mar, Vu, dopo quell del noster bon Gesù, Sii el nom per nun pù amabel e pù car. Maria, direv, se viaggiand in barca Infuriass el vent Congiuraa con l’instabel element.
Direv Maria, se anca in prozint fudess De borlà in l’acqua a famm mangià dai pess. E a sto nom portentos tutt’in d’on bott Vedarev senza fall Padimaa el ciel de sora, e el mar de sott. Maria domandarev in mè soccors,
Se me assaltass on ors; Maria contra i ladron, contra ciappin, E no avarev spaghett nanca on grizzin. Offerta. Se gh ’ avess on stee, on bell mucc De diamant, perla rubbin * Oh! che gust! i trarrèvv tucc Per offerta in sto zestin; Perdonem, se mò in deffett No ve doo che fior e erbett. Vicenzin.Perchè mi sont del carr l’ultema rœuda, Faroo la part del Tazet? Sciori nò. Se per deslippa gh’hoo la zucca vœuda, G’hooon cœur ch’el sa sfogass tutt quel ch’el pò. Toccava ai mee compagn, che hinfior d’iugegn, A sostegnì l’impegn De lodà i vost vertù; Mino voo,tant in sù, Ma me senti infiammaa, tant come lor, El cœur, Maria, per Vu, de sant’amor. Offerta. Meschina offerta Nun piscinitt >> De pocch fioritt Ve femm intant. Vu podii fà * Che tucc on di V’abbem de offri Vertù de sant.
Tognin. Giacchè sont staa mi el prim a comenzà L’è anch de giust che sia l’altem a parlà. Dopò che i mee compagn s’hin trattegnuu A la mej che han poduu A relevà i vertù de la gran Donna, L’è ben faa el coronà sta fonzionetta Indirizzand a Vu, cara Madonna, In nom de tucc sta bella orazionetta: >> Sub tuum præsidium confugimus,» Sancta Dei Genitrix, A l’ombra de la vostra protezion, Santa Mader de Dio, Scrusciaa giò per respett in genuggion» Nostras deprecationes» Ne despicias in necessitatibus, Ve preghem, ve scongiurem Con quanto gh’emm de fiaa, Soccorrinn in di nost nezessitaa.» Sed a periculis cunctis» Libera nos semper,Virgo gloriosa et benedicta. E da tucc i periquel de sto mond Ingannador e immond Offerta. Liberenn nocc e dì, Vergina eletta, Vergina gloriosa e benedetta. Maria, già el semm Che i voster fior Hin frut d’onor E d’onestaa.